Sodba Splošnega sodišča (sedmi senat) z dne 10. oktobra 2012 –

Shanghai Biaowu High-Tensile Fasteners in Shanghai Prime Machinery proti Svetu

(Zadeva T-170/09)

„Damping – Uvoz nekaterih pritrdilnih elementov iz železa ali jekla s poreklom iz Kitajske – Status v tržnem gospodarstvu delujočega podjetja – Rok za sprejetje odločbe v zvezi s tem statusom – Načelo dobrega upravljanja – Dokazno breme – Obveznost obrazložitve – Člen 2(7)(b) in (c) in (10) Uredbe (ES) št. 384/96 (postal člen 2(7)(b) in (c) in (10) Uredbe (ES) št. 1225/2009)“

1. Ničnostna tožba – Fizične ali pravne osebe – Akti, ki jih neposredno in posamično zadevajo – Uredba o uvedbi protidampinških dajatev – Različne dajatve, naložene številnim podjetjem – Omejena dopustnost, da se vsako podjetje sklicuje na določbe uredbe, ki se nanj nanašajo (člen 230, četrti odstavek, ES) (Glej točki 42 in 43.)

2. Skupna trgovinska politika – Zaščita pred dampingom – Stopnja dampinga – Določitev normalne vrednosti – Uvoz iz države brez tržnega gospodarstva, na katerega se nanaša člen 2(7)(b)Uredbe št. 384/96 – Postopek ocene pogojev, ki proizvajalcu omogoča, da se mu prizna status v tržnem gospodarstvu delujočega podjetja – Prekoračitev trimesečnega roka iz člena 2(7)(c), druga alinea, navedene uredbe s strani Komisije – Posledice (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(c)) (Glej točke 45, od 48 do 50, 52, 54, 59, 60 in 62.)

3. Pravo Evropske unije – Razlaga – Metode – Jezikovna, sistematična, zgodovinska in teleološka razlaga – Upoštevanje obrazložitve zadevnega akta (Glej točke od 68 do 70.)

4. Skupna trgovinska politika – Zaščita pred dampingom – Stopnja dampinga – Določitev normalne vrednosti – Uvoz iz države brez tržnega gospodarstva, na katerega se nanaša člen 2(7)(b)Uredbe št. 384/96 – Uporaba pravil, ki se nanašajo na države s tržnim gospodarstvom – Ozka razlaga (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(a) in (b)) (Glej točke od 74 do 78, od 82 do 84 in od 87 do 89.)

5. Skupna trgovinska politika – Zaščita pred dampingom – Stopnja dampinga – Določitev normalne vrednosti – Pridobitev statusa v tržnem gospodarstvu delujočega podjetja – Pogoji – Dokazno breme, ki ga nosijo proizvajalci – Presoja dokazov, ki jo morajo opraviti institucije – Sodni nadzor – Meje (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(b) in (c)) (Glej točke 91, 92, 99 in 100.)

6. Skupna trgovinska politika – Zaščita pred dampingom – Stopnja dampinga – Določitev normalne vrednosti – Pridobitev statusa v tržnem gospodarstvu delujočega podjetja – Pogoji – Dokazno breme, ki ga nosijo proizvajalci – Nesmiselnost navedene dajatve – Neobstoj (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(b) in (c)) (Glej točke od 106 do 108.)

7. Skupna trgovinska politika – Zaščita pred dampingom – Stopnja dampinga – Primerjava med normalno vrednostjo in izvozno ceno – Prilagoditve – Razlika v ceni surovin, ki vpliva na ceno zadevnih proizvodov – Razlika v ceni, ki jo je treba dokazati v okviru enega notranjega trga, ne pa glede na ostale trge (Uredba Sveta št. 384/96, kakor je bila spremenjena z Uredbo št. 1225/2009, člena 2(7)(a) in 10(k)) (Glej točki 122 in 123.)

8. Akti institucij – Obrazložitev – Obveznost – Obseg – Uredbe o uvedbi protidampinških dajatev (člen 253 ES) (Glej točko 126.)

9. Skupna trgovinska politika – Zaščita pred dampingom – Preiskava – Spoštovanje pravice do obrambe – Obveznost institucij, da zagotovijo obveščenost zadevnih podjetij (Uredba Sveta št. 384/96, kakor je bila spremenjena z Uredbo št. 1225/2009, člena 6(7) in 20(1)) (Glej točke od 130 do 132 in 135.)

Predmet

Predlog za razglasitev delne ničnosti Uredbe Sveta (ES) št. 91/2009 z dne 26. januarja 2009 o uvedbi dokončne protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske (UL L 29. str. 1).

Izrek

1. Tožba se zavrne.

2. Shanghai Biaowu High-Tensile Fasteners Co. Ltd in Shanghai Prime Machinery Co. Ltd nosita svoje stroške in stroške, ki sta jih priglasila Svet Evropske unije in European Industrial Fasteners Institute AISBL.